जीवन डोर भगवान को सौंपने वाले की है जीत: साध्वी ऋतु
भास्कर संवाददाता |सांवलियाजी
कृष्णधामसांवलियाजी में शुक्रवार को भागवत कथा ज्ञान गंगा यज्ञ का आयोजन शुरू हुआ। मंदिर परिसर के सामने साध्वी ऋतु पांडे के सानिध्य में भागवत ग्रंथ की पूजा अर्चना के बाद कथा शुरू हुई। प्रथम दिन ग्रंथ की रचना महत्व का परिचय दिया गया। कथा सुनाते हुए साध्वी ऋतु पांडे ने कहा कि संतों की कृपा होने पर भगवान की प्राप्ति सहज ही हो जाती है। जब मनुष्य अपने जीवन की डोर भगवान को सौंप देता है तो उसकी कभी पराजय नहीं होती है, क्योंकि जिसका सारथी भगवान हो उसकी तो सदैव विजय ही होती है। कथा में परीक्षित जन्म, भीम-दुर्योधन युद्ध, द्रोपदी के पांच पुत्रों की मृत्यु, नारद जन्म, व्यास ऋषि द्वारा भागवत रचना आदि प्रसंग सुनाए गए। कथा के दौरान भजन, नृत्य संकीर्तन का आनंद भी श्रद्धालुओं ने लिया। कथा का आयोजन श्रद्धालु पदयात्री बालूराम शर्मा करा रहे हैं।
भागवत कथा में प्रवचन देतीं साध्वी ऋतु पांडे।
awa_Deva kas_Deva hin_Deva bho_Deva